കേരളത്തിന്റെ കോവിഡ് പ്രതിരോധത്തെ പ്രശംസിച്ച് റോയിട്ടേഴ്സ് കേരളത്തിന്റെ കോവിഡ് പ്രതിരോധത്തെ പ്രശംസിച്ച് അന്താരാഷ്ട്ര വാര്ത്താ ഏജന്സിയായ റോയിട്ടേഴ്സ്. കോവിഡ് കണക്കില് രാജ്യത്ത് രണ്ടാം സ്ഥാനത്താണെങ്കിലും വൈറസ് പ്രതിരോധത്തില് സംസ്ഥാനം സ്വീകരിച്ച നടപടികളാണ് മരണനിരക്ക് കുറച്ചതെന്നും റിപ്പോര്ട്ട് സൂചിപ്പിക്കുന്നു.കോവിഡിനെ കേരളം നേരിട്ട രീതി മോദി സര്ക്കാരിന് പാഠമാണെന്ന് റോയിട്ടേഴ്സ് റിപ്പോര്ട്ട് വിലയിരുത്തുന്നു.കേരളത്തിന്റെ കോവിഡ് പ്രതിരോധം രാജ്യത്തിന് ഒന്നാകെ മാതൃകയാണെന്നാണ് വ്യക്തമാകുന്നതെന്നാണ് ലേഖകന് അവകാശപ്പെടുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ദേശീയ, സംസ്ഥാന കോവിഡ് കണക്കുകളും പകര്ച്ചവ്യാധി വിദഗ്ധരുമായും കേരളത്തിലെ ആരോഗ്യ പ്രവര്ത്തകരുമായും നടത്തിയ അഭിമുഖങ്ങളും വിലയിരുത്തിയാണ് റിപ്പോര്ട്ട് തയാറാക്കിയതെന്നാണ് റോയിട്ടേഴ്സ് അവകാശപ്പെടുന്നത്. വൈറസിന്റെ തുടക്കംതൊട്ടേ സംസ്ഥാനം സ്വീകരിച്ച കണ്ടെയിന്മെന്റ് നടപടികളാണ് കോവിഡിന്റെ അതിവേഗത്തിലുള്ള വ്യാപനം പിടിച്ചുകെട്ടിയത്. രോഗത്തെ മികച്ച രീതിയില് കൈകാര്യം ചെയ്യാനും മരണനിരക്ക് കുറയ്ക്കാനും ഇതു സഹായിച്ചു. ഡല്ഹി പോലെയുള്ള നഗരങ്ങളില് ആശുപത്രികള്ക്ക് പുറത്തും മറ്റും ഓക്സിജന് കിട്ടാതെ ആളുകള് കൂട്ടത്തോടെ മരിച്ചുവീണപ്പോള് അതില്നിന്നെല്ലാം വളരെ വ്യത്യസ്തമായിരുന്നു കേരളത്തിലെ സ്ഥിതിഗതികള്റിപ്പോര്ട്ടില് പറയുന്നു. ജനസാന്ദ്രതയേറിയ സംസ്ഥാനങ്ങളിലൊന്നായിട്ടും രാജ്യത്തെ ഏറ്റവും കുറഞ്ഞ മരണനിരക്ക് റിപ്പോര്ട്ട് ചെയ്തത് കേരളത്തിലാണ്. 0.5 ശതമാനമാണ് സംസ്ഥാനത്തെ കോവിഡ് മരണനിരക്ക്. അതേസമയം, 1.4 ശതമാനമാണ് ദേശീയനിരക്ക്. ഏറ്റവും ജനസംഖ്യയുള്ള ഉത്തര്പ്രദേശില് 1.3 ശതമാനമാണ് മരണനിരക്ക്. അതേസമയം, വളരെ ചിന്തിച്ചു നടപ്പാക്കിയ പദ്ധതികളെ പോലും തകര്ത്തുകളയാന് അതിവേഗത്തില് രൂപമാറ്റം സംഭവിച്ചുകൊണ്ടിരിക്കുന്ന മഹാമാരിക്ക് കഴിയുമെന്ന് സംസ്ഥാന സര്ക്കാര്വൃത്തങ്ങള് അംഗീകരിക്കുന്നുണ്ട്. ഇന്ത്യയില് തന്നെ ഏറ്റവും കൂടുതല് കോവിഡ് വ്യാപനം റിപ്പോര്ട്ട് ചെയ്യുന്ന, സംസ്ഥാനത്തെ ഏറ്റവും കൂടുതല് ജനസംഖ്യയുള്ള ജില്ലയായ മലപ്പുറത്തെ ഏറ്റവും വലിയ ആശുപത്രിയില് കോവിഡ് കിടക്കകള് ഇപ്പോഴും ഒഴിഞ്ഞുകിടക്കുകയാണ്. ആവശ്യത്തിന് ഓക്സിജന് ലഭ്യമാണ്. ജില്ലയില് കടകമ്ബോളങ്ങളെല്ലാം തുറന്നുപ്രവര്ത്തിക്കുന്നു. രാജ്യത്ത് ഏറ്റവും കൂടുതല് ടെസ്റ്റ് നിരക്കുള്ള സംസ്ഥാനങ്ങളിലൊന്നായതുകൊണ്ടു തന്നെ വ്യാപാര, ബിസിനസ് സ്ഥാപനങ്ങള് തുറന്നുപ്രവര്ത്തിക്കാനാകുമെന്നാണ് സംസ്ഥാന വൃത്തങ്ങള് അവകാശപ്പെടുന്നത് റിപ്പോര്ട്ടില് പറയുന്നു. ഷിനോജ്